###



***Záverečný účet obce ZELENEČ***

***za rok 2013***

 ***Zeleneč, jún 2014***

***OBSAH:***

1. Rozpočet obce na rok 2013
2. Rozbor plnenia príjmov za rok 2013
3. Rozbor čerpania výdavkov za rok 2013
4. Výsledok hospodárenia za rok 2013
5. Tvorba a použitie prostriedkov rezervného a sociálneho fondu
6. Bilancia aktív a pasív k 31.12.2013
7. Prehľad o stave a vývoji dlhu k 31.12.2013

 8. Zostatky finančných prostriedkov na bankových účtoch

 k 31.12.2013

 9. Hodnotenie plnenia programov obce

 (príloha Záverečného účtu obce Zeleneč)

**1. Rozpočet na rok 2013**

 Základným nástrojom finančného hospodárenia obce bol rozpočet obce na rok 2013. Obec Zeleneč zostavila rozpočet podľa ustanovenia § 10 odsek 7) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet obce na rok 2013 bol zostavený ako vyrovnaný.

Hospodárenie obce sa riadilo podľa schváleného rozpočtu na rok 2013.

Rozpočet obce bol schválený na 14. riadnom zasadnutí Obecného zastupiteľstva v Zelenči, dňa 11.12.2012 uznesením č. 137.

 V priebehu roka boli schválené nasledovné rozpočtové opatrenia:

01/2013 – schválené na 16. riadnom zasadnutí OZ zo dňa 26.03.2013, uznesením č. 154

02/2013 – schválené na 17. riadnom zasadnutí OZ zo dňa 07.05.2013, uznesením č. 168

03/2013 – schválené na 19. riadnom zasadnutí OZ zo dňa 19.09.2013, uznesením č. 185

04/2013 – schválené na 19. riadnom zasadnutí OZ zo dňa 19.09.2013, uznesením č. 185

05/2013 – schválené na 20. riadnom zasadnutí OZ zo dňa 29.10.2013, uznesením č. 190

06/2013 – schválené na 21. riadnom zasadnutí OZ zo dňa 10.12.2013, uznesením č. 197

07/2013 – schválené na 22. riadnom zasadnutí OZ zo dňa 04.02.2014, uznesením č. 213

**Rozpočet obce k 31.12.2013 v celých €**

|  |  |  |
| --- | --- | --- |
|  | **Rozpočet** | **Rozpočet po zmenách** |
| **PRÍJMY CELKOM:** | **1.517.081** | **1.454.870** |
| z toho: |  |  |
| *Bežné príjmy* | 1.128.527 | 1.214.223 |
| *Kapitálové príjmy* | 153.787 | 153.787 |
| *Finančné príjmy* | 216.807 | 65.000 |
| *Príjmy RO s právnou subjektivitou* | 17.960 | 21.860 |
| **VÝDAVKY CELKOM:** | **1.517.081** | **1.454.870** |
| z toho: |  |  |
| *Bežné výdavky* | 585.871 | 664.816 |
| *Kapitálové výdavky* | 370.162 | 200.167 |
| *Finančné výdavky* | 114.600 | 114.600 |
| *Výdavky RO s právnou subjektivitou* | 446.448 | 475.287 |

**2. Rozbor plnenia príjmov za rok 2013 bez RO v celých €**

|  |  |  |
| --- | --- | --- |
| **Rozpočet na rok 2013** | **Skutočnosť k 31.12.2013** | **% plnenia** |
| 1.433.010 | 1.291.026 | **90,09** |

***1) Bežné príjmy – daňové príjmy:***

|  |  |  |
| --- | --- | --- |
| **Rozpočet na rok 2013** | **Skutočnosť k 31.12.2013** | **% plnenia** |
| 623.845 | 622.155 | **99,73** |

**a) Výnos dane z príjmov poukázaný územnej samospráve**

Z predpokladaného očakávaného výnosu podielových daní vo výške **473.000,- €** bolo skutočné plnenie vo výške **470.306,89 €**, čo predstavuje plnenie na **99,43 %.** Výnos dane z príjmov je poukazovaný obci prostredníctvom Finančnej správy v Trnave.

**b) Daň z nehnuteľností**

Daň z nehnuteľností predstavuje daň z pozemkov a daň zo stavieb. Daň z pozemkov bola rozpočtovaná vo výške **59.000,- €.** Skutočné plnenie bolo **59.267,18 €,** čo predstavuje plnenie **100,45** **%**. Nárast oproti plánovanej výške nastal napr. z dôvodu úhrad za staré roky, preklasifikovaním ornej pôdy na stavebný pozemok, čím sa zvýšila sadzba dane za pozemok. Príjmy dane zo stavieb boli rozpočtované vo výške **29.000,- €**, skutočné plnenie bolo **29.668,83 €,** čo je plnenie na **102,31 %**.

**c) Daň za psa**

Skutočný príjem bol vo výške **1.093,35 €** oproti plánovanému vo výške **1.000,- €**, čo predstavuje plnenie na **109,34 %.**

**d) Daň za nevýherné hracie prístroje**

 Rozpočtovaný príjem bol vo výške 35,- €. Skutočné plnenie bolo 0,- €.

**e) Daň za predajné automaty**

Rozpočtovaný príjem i skutočné plnenie bolo vo výške **210,- €**, čo je plnenie na **100,00 %.** Predajný automat spoločnosti Alois Dallmayr prevádzkuje OMV – čerpacia stanica v Zelenči na diaľnici D1.

**f) Daň za užívanie verejného priestranstva**

Z rozpočtovaného príjmu vo výške **1.500,-** € bolo skutočné plnenie **2.340,45 €**, čo je **156,03 %**. Zvýšenie sadzby dane za užívanie verejného priestranstva malo za následok pokles návštevnosti predajcov v priebehu roka 2012, a tým aj výpadok príjmu v tejto položke. Preto pri zostavovaní rozpočtu na rok 2013 bol očakávaný príjem na tejto položke ponížený z pôvodných 3.000,- € na 1.500,- €. Skutočný príjem však preukázal zvýšenú návštevnosť predajcov oproti roku 2012.

**g) Poplatok za komunálne odpady a drobné stavebné odpady**

Skutočný príjem bol vo výške **52.220,47 €**, čo je oproti rozpočtovanému vo výške **49.000,- €** plnenie na **106,57 %.**

**h) Daň za jadrové zariadenia**

Príjem dane za jadrové zariadenia predstavoval v skutočnosti **7.047,43 €**, čo je oproti plánovaným **11.000,- €** plnenie na **63,49 %**.

***2) Bežné príjmy – nedaňové príjmy:***

|  |  |  |
| --- | --- | --- |
| **Rozpočet na rok 2013** | **Skutočnosť k 31.12.2013** | **% plnenia** |
| 271.194 | 267.131 | **98,50** |

**a) Príjmy z prenajatých pozemkov**

Skutočné plnenie bolo vo výške **7.863,70 €**, čo je oproti plánu **6.500,- €** plnenie na **120,98 %.** Prevažnú časť tejto príjmovej položky tvoria poplatky za prenájom pozemku v novovybudovanej lokalite od budúcich vlastníkov nájomných bytov.

**b) Príjmy z titulu prenájmu**

Rozpočtovaný príjem za prenajímané subjekty bol spolu **148.320,- €**. Skutočné plnenie predstavovalo **145.068,55 €**, čo je plnenie na **97,81 %.**

**c) Ostatné poplatky**

Do kategórie ostatných poplatkov patria všetky administratívne a správne poplatky, napr. za overovanie podpisov, overovanie listín, poplatky za vydané potvrdenia, poplatky za vydanie rybárskeho lístka. Z rozpočtovaných **13.000,- €** bol skutočný príjem vo výške **13.761,37 €**, čo predstavuje plnenie na **105,86 %.**

**d) Pokuty v blokovom konaní**

V priebehu roka 2013 mala obec príjem za úhrady pokút v celkovej výške **212,53 €**. Jednalo sa hlavne o pokuty udelené Obvodným úradom Trnava, odborom všeobecnej vnútornej správy. Pokuty boli udelené našim občanom za priestupky v zmysle zákona č. 372/1990 Zb. o priestupkoch v znení neskorších predpisov.

**e) Poplatky a platby za predaj výrobkov, tovarov a služieb**

Predstavujú poplatky ako napr. za správu bytového fondu, vodné a stočné, poplatky za dom smútku, poplatok za odpadové nádoby, poplatky za miestny rozhlas, čitateľské a knižničné poplatky, cintorínske poplatky za prenájom hrobového miesta, poplatky za deti v hmotnej núdzi. Z rozpočtovaných **108.024,- €** bolo skutočné plnenie vo výške **103.322,26 €**, čo predstavuje plnenie vo výške **95,65 %.**

**f) Úroky z vkladov**

Skutočné plnenie bolo **114,36 €**, čo oproti plánovaným **150,- €** je plnenie na **76,24 %.**

**g) Príjmy z náhrad poistného plnenia**

Z rozpočtovaných **1.000,- €** bol skutočný príjem vo výške **0,- €**, čo znamená, že obec v roku 2013 neriešila cez poisťovne žiadnu poistnú udalosť.

**h) Príjmy z výťažkov z lotérií a iných podobných hier**

Po nadobudnutí účinnosti zákona o hazardných hrách sem patria odvody z hazardných hier. Z rozpočtovaných **200,- €** bolo skutočné plnenie vo výške **419,65 €**, čo predstavuje plnenie na **209,83 %.**

**ch) Príjmy z refundácie**

Z rozpočtovaných **500,- €** bolo skutočné plnenie vo výške **4.232,57 €**, čo predstavuje plnenie na **846,51 %**. Táto čiastka pozostáva z refundácie odmeny skladníka CO a refundácia nákladov za spotrebovanú elektrickú energiu, plyn a poistenie budovy, vyfakturovanú Spolku vinárov a vinohradníkov v objekte „starej školy“.

***3) Bežné príjmy – ostatné príjmy:***

|  |  |  |
| --- | --- | --- |
| **Rozpočet na rok 2013** | **Skutočnosť k 31.12.2013** | **% plnenie** |
| 319.184 | 328.236 | **102,84** |

**Obec Zeleneč prijala v roku 2013 nasledovné transfery:**

|  |  |  |
| --- | --- | --- |
| **Poskytovateľ dotácie** | **Suma v €** | **Účel** |
| Krajský školský úrad v Trnave | 309.535,00 | Prenesené kompetencie |
| Obvodný úrad v Trnave | 9,71 | Dotácia na vojnové hroby |
| Krajský stavebný úrad v Trnave | 2.343,60 | Stavebný transfer |
| Obvodný úrad v Trnave | 831,60 | Dotácia REGOB |
| Úrad práce, sociálnych vecí a rodiny SR | 647,20 | Dotácia pre deti v HN |
| Krajský úrad pre cestnú dopravu a PK v TA | 132,05 | Pozemné komunikácie |
| Krajský úrad životného prostredia v TA | 264,42 | Životné prostredie |
| Úrad práce, sociálnych vecí a rodiny SR | 159,00 | AČ formou dobrovoľ. služby |
| Úrad práce, sociálnych vecí a rodiny SR | 138,60 | Rodinné prídavky |
| Obvodný úrad v Trnave | 2.096,44 | Transfer na voľby |
| Ministerstvo financií SR | 5.692,00 | Dofinancovanie BV školstva |
| Ministerstvo pôdohospod. a rozvoja vidieka | 3.911,47 | Rekonštrukcia ZŠ (EÚ) |
| Ministerstvo pôdohospod. a rozvoja vidieka | 460,17 | Rekonštrukcia ZŠ (ŠR) |
| Ministerstvo dopravy, výstavby a RR SR | 2014,48 | Oprava cestných výtlkov |
| **SPOLU:** | **328.235,74** |  |

Poskytnuté transfery boli účelovo viazané a boli použité v súlade s ich účelom a v zmysle zákona.

***4) Kapitálové príjmy:***

|  |  |  |
| --- | --- | --- |
| **Rozpočet na rok 2013** | **Skutočnosť k 31.12.2013** | **% plnenia** |
| 153.787 | 8.247 | **5,36** |

Nenaplnenie kapitálových príjmov vo výške, aká bola rozpočtovaná, spôsobilo spomalenie výstavby „Areálu na dočasné uloženie vyseparovaných zložiek komunálnych odpadov – Zeleneč“ z dôvodu opakovaného verejného obstarávania, kde výpadok v očakávanom príjme bol vo výške **125.565,- €**.

**a) Dotácia z Ministerstva pôdohospodárstva a rozvoja vidieka SR –** bola poskytnutá na rekonštrukciu Základnej školy v Zelenči. Z fondov EÚ bolo rozpočtovaných **19.156,00 €**, skutočne bolo poskytnutých **6.896,44 €**.

Príjem zo štátneho rozpočtu bol plánovaný vo výške **2.254,00 €**, skutočnosť bola **811,34** **€**.

**b) Príjem z predaja pozemkov**

Na 12. riadnom zasadnutí OZ zo dňa 18.9.2012 bolo prijaté uznesenie č. 118 k predaju majetku obce – časť pozemku na školskom dvore – spoločnosti ZSE Distribúcia, a.s. Bratislava. Jedná sa o pozemky parc. č. 278/42 o výmere 6 m², zastavané plochy a nádvoria a parc. č. 278/43 o výmere 5 m², druh pozemku zastavané plochy a nádvoria, ktoré boli geometrickým plánom č. 71/2012 odčlenené z pôvodného pozemku registra KN – „C“ parc. č. 278/29, druh pozemku zastavané plochy a nádvoria o výmere 6985 m², zapísaného na liste vlastníctva č. 1489. Cena za 1 m² plochy pozemku bola 49,- €, celková kúpno-predajná cena pozemku bola 539,- €.

**Bežné príjmy rozpočtových organizácií s právnou subjektivitou:**

Základná škola s právnou subjektivitou je financovaná prostredníctvom Obvodného úradu v Trnave, odborom školstva. Rozpočtovaný príjem transferov na školstvo bol vo výške **301.565,- €**. Skutočnosť bola vo výške **309.535,- €** . Z toho normatívne prostriedky na prenesené kompetencie na bežné výdavky boli vo výške **301.289,- €.** Okrem toho boli Základnej škole poukázané finančné prostriedky na vzdelávacie poukazy – **3.643,- €**, na odchodné – **1.782,- €,** dotácia na skvalitnenie podmienok na výchovu a vzdelávanie žiakov zo sociálne znevýhodneného prostredia – vo výške **133,- €** a Materskej škole v rámci prenesených kompetencií príspevok na výchovu a vzdelávanie 5-ročných detí vo výške **2.688,- €.**

Finančné prostriedky od zriaďovateľa – originálne kompetencie, boli schválené vo výške **172.530,- €,** z toho pre Materskú školu – **91.700,- €**, pre Školskú družinu – **22.760,- €** a pre Školskú jedáleň – **58.070,- €.**

**Plnenie príjmov a výdavkov škôl a školských zariadení s právnou subjektivitou:**

***Príjmy:***

|  |  |  |  |
| --- | --- | --- | --- |
| Subjekt | Schválený rozpočet | Upravený rozpočet | Skutočné plnenie |
| Materská škola | 5.460 | 5.460 | 5.919 |
| Základná školaŠKDŠkolská jedáleň | PK 0OK 2.500OK 10.000  | PK 3.900OK 2.500OK 10.000 | PK 2.714OK 2.666OK 11.070 |
| SPOLU: | 17.960 | 21.860 | 22.369 |

***Výdavky:***

|  |  |  |  |
| --- | --- | --- | --- |
| Subjekt | Schválený rozpočet | Upravený rozpočet | Skutočné plnenie |
| Materská škola |  91.700 | 91.700 | 97.661 |
| Základná školaŠKDŠkolská jedáleň | PK 280.518 OK 22.760 OK 51.470  | PK 309.357 OK 22.760OK 51.470  | PK 308.008 OK 25.495 OK 54.761 |
| SPOLU: | 446.448 | 475.287 | 485.926 |

***Členenie výdavkov rozpočtových organizácií – ZŠ a MŠ***

|  |  |  |
| --- | --- | --- |
|  | **Materská škola** | **Základná škola** |
| **Výdavky** | *Originálne kompetencie* | *Prenesené kompetencie* | *Originálne kompetencie* |
| Materiál | 4.430 | 10.954 | 4.985 |
| Energie | 12.799 | 17.340 | 9.569 |
| Služby | 9.003 | 12.197 | 1.558 |
| Mzdové náklady | 69.557 | 263.134 | 55.253 |
| Ostatné náklady | 1.872 | 4.383 | 8.891 |
| **Príjmy** |  |  |  |
| Vlastné | 5.919 | 2.713 | 13.735 |
| Od zriaďovateľa | 91.742 | 305.295 | 66.521 |

***5) Príjmové finančné operácie:***

|  |  |  |
| --- | --- | --- |
| **Rozpočet na rok 2013** | **Skutočnosť k 31.12.2013** | **% plnenia** |
| 65.000 | 65.257 | **100,40** |

Príjmové finančné operácie predstavujú čerpanie rezervného fondu zapojením do príjmov. Skutočnosť bola vo výške **65.257,22 €.** Z toho oprava kanalizácie firmou EKOP Kátlovce na ul. Hlavná vo výške **7.818,48 €,** oprava kanalizácie tiež firmou EKOP Kátlovce na ul. Mlynská vo výške **6.721,52** **€**, stavebné práce na odvodnení križovatky na ul. Školská a Nová firmou Bau Stav.H v celkovej výške **18.717,22 €** a rekonštrukcia čerpacej stanie vo výške **32.000,- €.**

**3. Rozbor čerpania výdavkov za rok 2013 bez RO v celých €**

|  |  |  |
| --- | --- | --- |
| **Rozpočet na rok 2013** | **Skutočnosť k 31.12.2013** | **% plnenia** |
| 979.583 | 778.716 | **79,49** |

***1) Bežné výdavky: (bez RO)***

|  |  |  |
| --- | --- | --- |
| **Rozpočet na rok 2013** | **Skutočnosť k 31.12.2013** | **% plnenia** |
| 664.816 | 600.989 | **90,40** |

v tom:

|  |  |  |  |
| --- | --- | --- | --- |
| **Funkčná klasifikácia** | **Rozpočet** | **Skutočnosť** | **% plnenia** |
| Manažment obce – výdavky verejnej správy | 220.307 | 200.270 | 90,91 |
| Členstvo obce v samosprávnych organizáciách | 12.720 | 12.214 | 96,02 |
| Propagácia a prezentácia obce | 450 | 147 | 32,64 |
| Finančná oblasť | 51.596 | 37.200 | 72,10 |
| Starostlivosť o seniorov | 3.000 | 2.715 | 90,50 |
| Starostlivosť o občanov v núdzi | 650 | 383 | 58,91 |
| Aktivačné práce | 159 | 159 | 100,00 |
| Deti v hmotnej núdzi | 787 | 833 | 105,89 |
| Transfery neziskovým organizáciám a jednotl. | 5.630 | 5.522 | 98,09 |
| Cintorín a dom smútku | 1.809 | 1.704 | 94,16 |
| Miestny rozhlas | 1.425 | 1.395 | 97,93 |
| Nakladanie s odpadom | 68.250 | 66.569 | 97,54 |
| Kanalizácia | 149.148 | 136.373 | 91,43 |
| Komunikácie | 23.714 | 23.109 | 97,45 |
| Stará materská škola | 3.431 | 3.424 | 99,80 |
| Základná škola | 6.600 | 6.522 | 98,81 |
| Školenia, kurzy, semináre | 900 | 526 | 58,44 |
| Šport | 26.200 | 23.016 | 87,85 |
| Kultúrna infraštruktúra | 6.020 | 4.642 | 77,11 |
| Knižnica | 660 | 600 | 90,87 |
| Organizácia a podpora kultúrnych podujatí | 9.760 | 8.527 | 87,36 |
| Verejné osvetlenie | 13.350 | 13.017 | 97,51 |
| Verejná zeleň | 4.560 | 4.037 | 88,54 |
| Požiarna ochrana | 11.800 | 11.370 | 96,36 |
| Vodovod | 40.390 | 35.701 | 88,39 |
| Bývanie – elektrická energia – spoloč. priestory | 1.500 | 1.012 | 67,50 |
| **Spolu:** | **664.816** | **600.989** | **90,40** |

**a) Mzdy, platy, služobné príjmy a ostatné osobné vyrovnania**

Z rozpočtovaných **101.647,60 €** bolo skutočne čerpaných **96.597,46 €,** čo predstavuje plnenie vo výške **95,03%**. Jedná sa o tarifné platy, osobné príplatky a odmeny zamestnancov obecného úradu.

**b) Poistné a príspevok do poisťovní**

Z rozpočtovaných **40.330,- €** bolo v skutočnosti čerpaných **37.126,46 €,** čo predstavuje plnenie vo výške **92,05 %.** Sú tu zahrnuté odvody poistného zamestnancov obecného úradu za zamestnávateľa do zdravotných poisťovní a do Sociálnej poisťovne.

**c) Tovary a služby**

Ide o prevádzkové výdavky obecného úradu, ako sú napr. cestovné náhrady, energie, materiál, dopravné, rutinná a štandardná údržba, nájomné za nájom, odmeny poslancom, odmeny na dohody, bežné transfery a ostatné výdavky na tovary a služby. Z rozpočtovaných **78.329,- €** bolo skutočne čerpaných **66.546,02 €,** čo predstavuje plnenie na **84,96 %.**

**d) Členstvo obce v samosprávnych organizáciách**

Spoločný obecný úrad v Trnave zabezpečuje pre obec Zeleneč výkon štátnej správy na úseku územného plánovania a stavebného poriadku, na úseku pozemných komunikácií a ochrany životného prostredia a na úseku opatrovateľskej služby. Obec z titulu členstva každoročne poukazuje príspevky na činnosť v zmysle Zmluvy o zriadení spoločného obecného úradu. Na činnosť stavebného úradu bolo rozpočtovaných **8.100,- €**, skutočné čerpanie bolo vo výške **7.578,47 €**, čo predstavuje plnenie na **93,56 %.** Na činnosť sociálneho úradu bolo rozpočtovaných **1.060,- €,** skutočné plnenie bolo vo výške **1.058 €,** čo je plnenie vo výške **99,85 %**.

Bežné transfery občianskemu združeniu boli rozpočtované vo výške **1.360,- €,** skutočné plnenie bolo **1.356,89 €**, čo je plnenie na **99,77 %**. V tom je zahrnutý členský príspevok Občianskemu združeniu TNC vo výške **66,39 €** a členský príspevok Mikroregiónu 11Plus vo výške **1.290,50 €**.

Členské príspevky za členstvo v záujmových a iných združeniach v tuzemsku boli rozpočtované vo výške **2.200,- €**, skutočné plnenie bolo vo výške **2.219,90 €**, čo je plnenie na **100,90 %**.

V tom sú zahrnuté členské príspevky:

* Združenie miest a obcí Slovenska 403,20 €
* ZMO región JE Jaslovské Bohunice 258,10 €
* Regionálne vzdelávacie centrum Trnava 258,10 €
* Krízový fond 1.290,50 €
* Malokarpatská vínna cesta 10,00 €

**e) Bežné transfery**

|  |  |  |  |
| --- | --- | --- | --- |
| **Subjekt** | **Rozpočet**  | **Skutočnosť** | **% plnenia** |
| Spolok chovateľov poštových holubov  | 1.240 | 1.240 | 100,00 |
| Spolok záhradkárov | 800 | 792 | 99,05 |
| Transfer cirkvi | 2.500 | 2.500 | 100,00 |
| Jednotlivcovi (AWPC Slovakia-Hradský) | 200 | 100 | 50,00 |
| Spolok seniorov | 800 | 800 | 100,00 |
| ZO Matice slovenskej | 350 | 350 | 100,00 |
| ŠK Slávia | 12.000 | 12.000 | 100,00 |
| Stolnotenisový klub pod ŚK Slávia | 1.000 | 1.000 | 100,00 |
| Centrá voľného času | 540 | 540 | 100,00 |

Všetky poskytnuté dotácie boli účelovo viazané na konkrétne činnosti, poriadané akcie, služby a materiál v zmysle žiadostí poberateľov dotácií. Ich poskytnutie bolo podmienené schválením Obecného zastupiteľstva v Zelenči.

***2) Kapitálové výdavky***

|  |  |  |
| --- | --- | --- |
| **Rozpočet na rok 2013** | **Skutočnosť k 31.12.2013** | **% plnenia** |
| 200.167 | 60.933 | **30,44** |

v tom:

|  |  |  |  |
| --- | --- | --- | --- |
| **Funkčná klasifikácia** | **Rozpočet** | **Skutočnosť** | **% plnenia** |
| Zberný dvor | 132.167 | 0 | 0,00 |
| Rekonštrukcia a modernizácia ČS (RF) | 32.000 | 32.000 | 100,00 |
| Rekonštrukcia a modernizácia ČS (vl.prostr.) | 30.000 | 23.686 | 78,95 |
| Nákup radlice | 1.500 | 1.380 | 92,00 |
| Rekonštrukcia a modernizácia VO | 4.250 | 3.617 | 85,10 |
| Nákup Š 1203 | 250 | 250 | 100,00 |
| **SPOLU:** | **200.167** | **60.933** | **30,44** |

**Zberný dvor** – z dôvodu opakovaného verejného obstarávania k projektu „Areál na dočasné uloženie vyseparovaných zložiek komunálnych odpadov – Zeleneč“, došlo k výpadku peňažného plnenia na tejto kapitálovej výdavkovej položke, kde bolo pôvodne rozpočtovaných **132.167,-€**.

**Rekonštrukcia a modernizácia ČS** – časť finančných prostriedkov vo výške **32.000,- €** bola použitá čerpaním z rezervného fondu, nakoľko výdavok bol pôvodne naplánovaný ešte na rok 2012.

**Nákup radlice –** z dôvodu operatívneho zabezpečenia údržby miestnych komunikácií v zimnom období, bola zakúpená zadná radlica vo výške **1.380,- €** od spoločnosti AGRA Martin.

**Rekonštrukcia a modernizácia verejného osvetlenia** – z dôvodu požiadaviek obyvateľov nových ulíc Podolky a Astrová bolo realizované rozšírenie novej trasy verejného osvetlenia. Skutočné plnenie bolo vo výške **3.616,86** € oproti plánovaným **4.250,- €**, čo je plnenie na **85,10 %.**

***3) Výdavkové finančné operácie***

|  |  |  |
| --- | --- | --- |
| **Rozpočet na rok 2013** | **Skutočnosť k 31.12.2013** | **% plnenia** |
| 114.600 | 116.794 | **101,91** |

Výdavkové finančné operácie predstavujú mesačné splátky istiny úveru poskytnutého zo Štátneho fondu rozvoja bývania a splátky istiny dlhodobého úveru, poskytnutého VÚB Trnava. Splátka istiny úveru zo ŠFRB bola v skutočnosti vo výške **95.194,35 €** a ročná splátka istiny úveru z VÚB bola vo výške **21.600,- €.**

**4. Výsledok hospodárenia za rok 2013**

Celkové dosiahnuté bežné príjmy obce: 1.239.889,96 €

Celkové dosiahnuté bežné výdavky obce: 1.086.915,52 €

Kapitálové príjmy: 8.246,78 €

Kapitálové výdavky: 60.932,73 €

Príjmové finančné operácie: 65.257,22 €

Výdavkové finančné operácie: 116.794,35 €

***Rekapitulácia rozpočtových príjmov, rozpočtových výdavkov a finančných operácií v roku 2013 a výsledok rozpočtového hospodárenia za rok 2013:***

|  |  |  |  |
| --- | --- | --- | --- |
| Druh rozpočtu | Príjmy | Výdavky | + prebytok- schodok |
| **Bežný rozpočet** | 1.239.889,96 | 1.086.915,52 | **+ 152.974,44** |
| **Kapitálový rozpočet** | 8.246,78 | 60.932,73 | **- 52.685,95** |
| **Finančné operácie** | 65.257,22 | 116.794,35 | **- 51.537,13** |

V členení bol dosiahnutý bežný rozpočet (bežné príjmy – bežné výdavky) ako prebytkový **+152.974,44 €** a kapitálový rozpočet (kapitálové príjmy – kapitálové výdavky) ako schodkový **– 52.685,95 €.**

 **Prebytok rozpočtu spolu (bežný rozpočet – kapitálový rozpočet), upravený o hospodárenie s finančnými operáciami, je prebytok vo výške 48.751,36 €**

**5. Tvorba a použitie prostriedkov RF a SF**

***Rezervný fond:***

Obec vytvára rezervný fond vo výške určenej zastupiteľstvom, najmenej však 10 % z prebytku rozpočtu.

Začiatočný stav k 1.1.2013 0,00 €

Tvorba RF z prebytku r. 2012 189.190,83 €

Čerpanie RF v r. 2013 65.257,22 €

Konečný zostatok k 31.12.2013 123.933,61 €

***Sociálny fond:***

Začiatočný stav k 1.1.2013 1.024,11 €

Tvorba SF 779,75 €

Čerpanie SF 1.332,60 €

Konečný zostatok k 31.12.2013 471,26 €

**6. Bilancia aktív a pasív**

***Aktíva (v eurách)***

|  |  |
| --- | --- |
| **Názov** | **Stav k 31.12.2013** |
| **MAJETOK SPOLU** | **12.326.516,63** |
| ***Neobežný majetok spolu*** | ***11.930.154,20*** |
| z toho: |  |
| Dlhodobý nehmotný majetok | 300,69 |
| Dlhodobý hmotný majetok | 11.410.866,59 |
| Dlhodobý finančný majetok | 518.986,92 |
| ***Obežný majetok spolu*** | ***390.075,30*** |
| z toho: |  |
| Zúčtovanie medzi subjektami VS | 46.073,07 |
| Dlhodobé pohľadávky | 0,00 |
| Krátkodobé pohľadávky | 22.659,68 |
| Finančné účty | 321.342,55 |
| ***Časové rozlíšenie*** | ***6.287,13*** |

***Pasíva (v eurách)***

|  |  |
| --- | --- |
| **Názov** | **Stav k 31.12.2013** |
| **VLASTNÉ IMANIE A ZÁVÄZKY SPOLU** | **12.326.516,63** |
| ***Vlastné imanie*** | ***4.686.861,59*** |
| z toho: |  |
| Výsledok hospodárenia | 4.686.861,59 |
| ***Záväzky*** | ***3.226.122,60*** |
| z toho: |  |
| Rezervy | 1.500 |
| Zúčtovanie medzi subjektami VS | 0,00 |
| Dlhodobé záväzky | 2.837.914,83 |
| Krátkodobé záväzky | 199.507,77 |
| ***Časové rozlíšenie*** | ***4.413.532,44*** |

**7. Prehľad o stave a vývoji dlhu**

***Úver zo Štátneho fondu rozvoja bývania***

Obec uzatvorila dňa 14.05.2009 Zmluvu o poskytnutí podpory vo forme úveru zo ŠFRB na výstavbu 72 nájomných bytov v obci Zeleneč. Výška poskytnutého úveru bola 3.095.193,- € s lehotou splatnosti 30 rokov. Úroková sadzba je 1 % p.a.

Úver bol čerpaný prostredníctvom predkladania faktúr na úhradu z účtu vedeného v DEXIA banke, ktorý bol zriadený veriteľom na tento účel – Štátnym fondom rozvoja bývania Bratislava. V roku 2013 obec pokračovala v splácaní úveru, v členení na istinu a úrok. Celková výška splátok istiny v roku 2013 bola vo výške **95.194,35 €.** Splátky úrokov boli vo výške **28.623,81 €.** Zostatok nesplateného úveru k 31.12.2013 bol vo výške **2.779.740,69 €.**

***Zmluva o termínovanom úvere č. 564/2012/UZ – dlhodobý úver***

Uznesením č. 92 z 9. riadneho zasadnutia Obecného zastupiteľstva v Zelenči bolo schválené čerpanie **dlhodobého úveru** z komerčnej banky vo výške **216.000,- €** na spolufinancovanie výstavby diela „Zeleneč – Vodovod a kanalizácia“.

Úroková sadzba k úveru uvedená v Špecifických podmienkach je ako úroková sadzba pohyblivá, vypočítaná veriteľom pre každé úrokové obdobie ako súčet sadzby EURIBOR pre toto úrokové obdobie a marže. Marža znamená Marža CEB alebo Marža Standard. Marža CEB je v dôsledku financovania zo zdrojov CEB stanovená vo výške 2,19 % p.a. Marža Standard je stanovená vo výške 3,10 %. Pri výpočte úrokovej sadzby veriteľ v dôsledku financovania zo zdrojov CEB použije prednostne Maržu CEB. Aktuálna výška ročnej percentuálnej úrokovej sadzby ku dňu odsúhlasenia podmienok zmluvy o úvere, t.j. ku dňu 5.9.2012 bola 2,466 %. Pravidelné mesačné splátky od 30.9.2012 do 31.8.2022 vrátane, vždy posledný deň príslušného kalendárneho mesiaca budú vo výške 1.800,- €. Skutočná výška splátok istiny úveru bola v roku 2013 vo výške **21.600,- €.** Výška splátok úroku z dlhodobého úveru bola k 31.12.2013 vo výške **4.835,46 €.** Zostatok nesplateného úveru k 31.12.2013 bol vo výške **187.200,- €**.

**8. Zostatky finančných prostriedkov na bankových účtoch k 31.12.2013**

211.10 pokladnica 408,88 €

221.10 VÚB – ZBÚ 62.834,76 €

221.12 Prima banka – ZBÚ 60.930,56 €

221.13 Prima banka – SF 471,26 €

221.14 Prima banka – dotačný škola 0,00 €

221.15 Prima banka – vodovod EÚ 0,00 €

221.16 Prima banka – bytový 24.950,88 €

221.17 Prima banka – školstvo EÚ 12.569,97 €

221.18 Prima banka – dotačný cesty 3,78 €

221.19 Prima banka – Fond opráv 17.430,57 €

221.20 Prima banka – Zberný dvor 14.400,28 €

221.21 Prima banka – Fond opráv 743,35 €

221.22 Prima banka – Fond opráv 747,85 €

221.23 Prima banka – Fond opráv 240,81 €

221.24 Prima banka – Fond opráv 265,70 €

221.25 Prima banka – Fond opráv 250,82 €

221.26 Prima banka – Fond opráv 105,69 €

221.27 Prima banka – Fond opráv 180,80 €

221.28 Prima banka – Fond opráv 170,80 €

221.29 Prima banka – Fond opráv 180,80 €

221.30 Prima banka – Fond opráv 170,80 €

221.31 Prima banka – Fond opráv 140,79 €

221.32 Prima banka – Fond opráv 200,79 €

221.100 Rezervný fond 123.933,61 €

**SPOLU: 321.333,55 €**

**Návrh na uznesenie**

Obecné zastupiteľstvo v Zelenči schvaľuje Záverečný účet obce a celoročné hospodárenie obce za rok 2013 bez výhrad. Prebytok rozpočtu vo výške **48.751,36 €** zistený podľa ustanovenia § 10 odst. 3 písm. a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, navrhujeme použiť na tvorbu rezervného fondu.

Obecné zastupiteľstvo berie na vedomie správu hlavného kontrolóra za rok 2013.

Obecné zastupiteľstvo berie na vedomie správu audítora za rok 2013.

Vypracovala: Boorová Jana

Predkladá: JUDr. Ivan Ranuša, starosta obce